L 101/8
HR
Službeni list Europske unije
29.3.2022.
tim za proizvodnju zametaka koji je prikupio ili proizveo jajne stanice ili zametke (predložak „EQUI-OOCYTESEMB-A-INTRA”).
Trebalo bi ispraviti točku II.2.5.2. tih predložaka kako bi se pojasnilo da se kopitari donori sjemena, jajnih stanica i zametaka moraju držati u objektima, umjesto u jednom objektu, u kojima nije bilo prijavljenih slučajeva venezuelskog encefalomijelitisa konja, durine, sure (Trypanosoma evansi), infekciozne anemije kopitara, kontagioznog metritisa kobila (Taylorella equigenitalis), infekcije virusom bjesnoće i bedrenice tijekom razdoblja od najmanje 30 dana prije datuma prvog prikupljanja sjemena, jajnih stanica ili zametaka i tijekom razdoblja prikupljanja.
Osim toga, trebalo bi izmijeniti rubriku I.30.
u Napomenama uz dio I. predloška „EQUISEM-A-INTRA” kako bi se dodao opis testova.
(8)
U članku 13.
Provedbene uredbe (EU) 2021/403 utvrđeno je da certifikati o zdravlju životinja i izjave za premještanja među državama članicama određenih kategorija kopnenih životinja i određenih zametnih proizvoda moraju odgovarati jednom od predložaka iz Priloga I. toj uredbi, koji su navedeni u tom članku, ovisno o tome o kojoj je životinjskoj vrsti i kojim kategorijama proizvoda riječ.
U poglavlju 61. tog priloga utvrđeni su predložak certifikata o zdravlju životinja i predložak izjave za premještanje među državama članicama pasa, mačaka i pitomih vretica.
Točka II.2.2. tog predloška certifikata sadržava očite pogreške i zahtijeva pojašnjenje.
Stoga je potrebno na odgovarajući način ispraviti taj predložak.
(9)
Prilog I. Provedbenoj uredbi (EU) 2021/403 trebalo bi stoga na odgovarajući način izmijeniti i ispraviti.
(10)
U članku 14.
Provedbene uredbe (EU) 2021/403 utvrđeno je da certifikati o zdravlju životinja i certifikati o zdravlju životinja/službeni certifikati za ulazak u Uniju određenih kategorija kopitara i papkara moraju odgovarati jednom od predložaka iz Priloga II. toj uredbi, koji su navedeni u tom članku, ovisno o tome o kojoj je vrsti riječ.
U poglavlju 4. tog priloga utvrđen je predložak certifikata o zdravlju životinja/službenog certifikata za ulazak u Uniju ovaca i koza (predložak „OV/CAP-X”).
Točke II.2.2. i II.2.11.6.
potvrde o zdravlju životinja iz tog predloška sadržavaju očite pogreške i zahtijevaju pojašnjenje.
Stoga je potrebno na odgovarajući način ispraviti taj predložak.
(11)
U članku 15.
Provedbene uredbe (EU) 2021/403 utvrđeno je da certifikati o zdravlju životinja i certifikati o zdravlju životinja/službeni certifikati i izjave koje prate te certifikate za ulazak u Uniju ili provoz kroz Uniju određenih kategorija kopitara moraju odgovarati jednom od predložaka iz Priloga II. toj uredbi, koji su navedeni u tom članku, ovisno o tome o kakvim je premještanjima riječ.
U poglavljima od 12. do 15. tog priloga utvrđeni su predložak certifikata o zdravlju životinja/službenog certifikata i predložak izjave za ulazak u Uniju kopitara koji nisu namijenjeni klanju (predložak „EQUI-X”), predložak certifikata o zdravlju životinja/službenog certifikata i predložak izjave za ulazak u Uniju kopitara namijenjenih klanju (predložak „EQUI-Y”), predložak certifikata o zdravlju životinja i predložak izjave za provoz kroz Uniju kopitara koji nisu namijenjeni klanju (predložak „EQUI-TRANSIT-X”) odnosno predložak certifikata o zdravlju životinja i predložak izjave za provoz kroz Uniju kopitara namijenjenih klanju (predložak „EQUI-TRANSIT-Y”).
U skladu s člankom 13.
Delegirane uredbe (EU) 2020/692, razdoblje koje smije proteći od kliničkog pregleda do odlaska kopitara, osim registriranih kopitara, iznosi 24 sata za tu kategoriju životinja.
U skladu s člankom 3.
Delegirane uredbe (EU) 2020/692, certifikat se mora izdati u roku od 10 dana prije datuma dolaska pošiljke na graničnu kontrolnu postaju; u slučaju pomorskog prijevoza to se razdoblje može produljiti za dodatno razdoblje koje odgovara trajanju putovanja morem.
Stoga je potrebno na odgovarajući način ispraviti te predloške.
(12)
Osim toga, u poglavljima 16., 17. i 18.
Priloga II.
Provedbenoj uredbi (EU) 2021/403, na koja se upućuje u članku 15. te uredbe, utvrđeni su predložak certifikata o zdravlju životinja i predložak izjave za ponovni ulazak u Uniju registriranih konja za utrke, natjecanja i kulturna događanja nakon privremenog izvoza na razdoblje od najviše 30 dana (predložak „EQUI-RE-ENTRY-30”), predložak certifikata o zdravlju životinja i predložak izjave za ponovni ulazak u Uniju registriranih konja za natjecanja nakon privremenog izvoza na razdoblje od najviše 90 dana radi sudjelovanja u konjičkim događanjima organiziranima pod pokroviteljstvom Svjetske konjičke federacije (Fédération Equestre Internationale – FEI) (predložak „EQUI-RE-ENTRY-90-COMP”) i predložak certifikata o